John S. Davies (cemegydd)

Gwyddonydd o Gymru yn arbenigo mewn cemeg organig oedd y Dr John S Davies (7 Mehefin 1940 - 22 Ionawr 2016)http://www.bmdsonline.co.uk/media-wales-group/obituary/davies-dr/44922033. Magwyd yn Nhrelech, Sir Gaerfyrddin a bu farw ym Mhenlle'r-gaer, Sir Abertawe lle ymgartrefodd. Rhoddodd gryn wasanaeth i faterion gwyddoniaeth trwy'r Gymraeg. Roedd hefyd yn gymwynaswr mawr i'r Gymraeg yn gyffredinol yn ei ardal.

 Bywgraffiad 
Graddiodd John Davies o Brifysgol Abertawe a bu'n gymrawd ymchwil yn Sefydliad Technoleg Massachusetts (MIT). Ei arbenigedd oedd peptidau cylch Davies, John S (2000). Cyclic peptides. Cyclic polymers. (Gol. Semlyen, J. Anthony. Ail-olygiad) tt 85-124.  Kluwer Academic Publishers, 3300 AA, Dordrecht, Yr Iseldiroedd.

Ymunodd ag Adran Gemeg Prifysgol Abertawe yn 1964http://archif.rhwyd.org/ycymro/newyddion/c/x44/i/3236/desc/marw-dr-john-davies/, cyn gorffen yno fel Uwch-ddarlithydd yn 2007http://www.bbc.co.uk/cymrufyw/19197038. Yn ystod ei gyfnod yn y Brifysgol, bu John Davies yn Ddeon y Gyfadran Wyddoniaeth, ac yn aelod ar Gyngor y Gymdeithas Gemegol Frenhinol. John Davies oedd ysgrifennydd Cymdeithas Peptid a Phrotein Ewrophttp://golwg360.cymru/newyddion/cymru/212879-y-dr-john-s-davies-wedi-marw.

Cyfrannodd yn rheolaidd i gyhoeddiadau gwyddonol yn y Gymraeg (megis Y Gwyddonydd, Delta ac Atom) dros genhedlaeth gyfan.  Bu'n feirniad Gystadleuaeth Gwyddonwyr Ifanc y Flwyddyn sawl tro. Enillodd brif wobr Erthygl Gwyddoniaeth yn Eisteddfod Genedlaethol Maldwyn a'r Gororau (2015). Derbyniodd Fedal Gwyddoniaeth a Thechnoleg Eisteddfod Genedlaethol Bro Morgannwg (2012) am ei wasanaeth i Wyddoniaeth a Thechnoleg yn y Gymraeg.

Bu'n aelod o fwrdd golygyddol cylchgronau'r Gwyddonydd, Delta, Atom a Gwerddon ac yn gadeirydd ac aelod gweithgar o bwyllgor rheoli'r Gymdeithas Wyddonol Genedlaethol; yn ystod y cyfnod sefydlwyd adran Gwyddoniaeth a Thechnoleg yr Eisteddfod Genedlaethol. Bu'n gadeirydd yr adran honno am flynyddoedd.

Bu gan John Davies ran allweddol yn yr ymgyrch i sefydlu Ysgol Gyfun Gŵyr yn ysgol uwchradd Gymraeg gyntaf Abertawe, lle bu'n Gadeirydd y Corff Llywodraethol. Roedd yn gefnogwr brwd i bob agwedd o addysg Gymraeg. Roedd hefyd yn ysgrifennydd Eglwys yr Annibynwyr, Bethel Sgeti, Abertawe, am flynyddoedd lawer.

Roedd yn briod i Ann a bu iddynt ddwy ferch Eleri a Meinir.

 Llyfryddiaeth 

 Y Gwyddonydd (detholiad) 
Damcaniaeth y tamaid bach. Y Gwyddonydd 9, (1; Mawrth) 1971http://welshjournals.llgc.org.uk/browse/viewpage/llgc-id:1394134/llgc-id:1399248/llgc-id:1399336/get650

Aspirin: y cymorth cyntaf.  Y Gwyddonydd 13, (2) 50-51 (1975)http://welshjournals.llgc.org.uk/browse/viewpage/llgc-id:1394134/llgc-id:1401962/llgc-id:1402013/getText

Eisteddfod Abertawe a'r Cylch, 1982. Y Gwyddonydd  9, (3; Gaeaf) 1982-1983 http://welshjournals.llgc.org.uk/browse/viewpage/llgc-id:1394134/llgc-id:1406022/llgc-id:1406127/get650

 Cyfeiriadau 

Categori:Gwyddonwyr o Gymru
Categori:Cemegwyr o Gymru
Categori:Genedigaethau 1940
Categori:Marwolaethau 2016